Odločba Komisije

z dne 29. aprila 2004

o spremembah Odločbe 2003/828/ES o okuženih in ogroženih območjih z boleznijo modrikastega jezika na Cipru in Malti

(notificirano pod dokumentarno številko K(2004) 1601)

(Besedilo velja za EGP)

(2004/430/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške, in zlasti člena 2(3) navedene Pogodbe,

ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške, in zlasti člena 42 navedenega Akta,

ob upoštevanju Direktive Sveta 2000/75/ES z dne 20. novembra 2000 o določitvi posebnih določb za nadzor in izkoreninjenje bolezni modrikastega jezika [1] in zlasti člena 8(2)(d) navedene direktive,

ob upoštevanju naslednjega:

(1) Odločba Komisije 2003/828/ES z dne 25. novembra 2003 o okuženih in ogroženih območjih z boleznijo modrikastega jezika označuje okužena in ogrožena območja glede na posebne epidemiološke razmere in določa pogoje, pod katerimi veljajo izjeme glede prepovedi premikov živali na ta območja in z njih.

(2) Glede Cipra in Malte se trenutno zbirajo epidemiološki podatki, da bi se lahko dokončno določil status teh novih držav članic v zvezi z boleznijo modrikastega jezika. Do določitve tega statusa je treba Ciper in Malto začasno razvrstiti v okviru Odločbe 2003/828/ES.

(3) Ker se bolezen modrikastega jezika prenaša preko prenašalcev bolezni, je treba v ta namen upoštevati status ozemelj držav članic, ki so že naštete v Prilogi I k Odločbi 2003/828/ES, ki pa so z geografskega in epidemiološkega vidika najbližje Cipru in Malti.

(4) Tako se razmere na Malti lahko začasno štejejo kot primerljive z razmerami na južni Siciliji, razmere na Cipru pa kot primerljive z razmerami na Dodekanezu. Vendar je treba skladno s členom 42 Akta o pristopu ta prehodni status preveriti v treh letih od datuma pristopa Cipra in Malte.

(5) Zato bi morala za premike živih živali dovzetnih vrst, na ter s Cipra in Malte, veljati prehodna pravila, ki veljajo za premike takih živali na ter z Dodekaneza in južne Sicilije.

(6) Odločbo 2000/828/ES je torej treba ustrezno spremeniti.

(7) Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –

SPREJELA NASLEDNJO ODLOČBO:

Člen 1

Priloga I k Odločbi 2003/828/ES se nadomesti z besedilom iz Priloge k tej odločbi.

Člen 2

Ta odločba se uporablja ob upoštevanju in od datuma začetka veljavnosti Pogodbe iz leta 2003 o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške.

Člen 3

Ta odločba je naslovljena na države članice.

V Bruslju, 29. aprila 2004

Za Komisijo

David Byrne

Član Komisije

[1] UL L 327, 22.12.2000, str. 74.

--------------------------------------------------

PRILOGA

PRILOGA I

(Območja z omejitvami: geografska območja, na katerih države članice uvedejo okužena in ogrožena območja)

Območje A (serotipa 2 in 9, ter v manjši meri 4 in 16)

Območja, kjer se uporablja člen 3(2)(a)

Italija

Sicilija: | Ragusa, Enna |

Molise: | Isernia, Campobasso |

Abruci | Chieti, vse občine, ki sodijo v krajevno zdravstveno enoto Avezzano-Sulmona |

Lazio: | Frosinone, Latina |

Campania: | vse občine, ki sodijo v krajevno zdravstveno enoto Caserta 1 |

Basilicata: | Matera in Potenza (razen vseh občin, ki sodijo v krajevno zdravstveno enoto Venosa) |

Območja, kjer se ne uporablja člen 3(2)(a)

Italija

Sicilija: | Agrigento, Catania, Caltanissetta, Palermo, Messina, Siracusa in Trapani |

Calabria: | Catanzaro, Cosenza, Crotone, Reggio Calabria, Vibo Valentia |

Basilicata: | Potenza (vse občine, ki sodijo v krajevno zdravstveno enoto Venosa) |

Puglia: | Foggia, Bari, Lecce, Taranto, Brindisi |

Campania: | Caserta (razen vseh občin, ki sodijo v krajevno zdravstveno enoto Caserta 1), Benevento, Avellino, Napoli, Salerno |

Malta [1]

Območje B (serotip 2)

Območja, kjer se uporablja člen 3(2)(a)

Italija

Lazio: | Viterbo, Roma, Rieti (občine Ascrea, Belmonte in Sabina, Cantalupo in Sabina, Casaprota, Casperia, Castel di Tora, Castelnuovo di Farfa, Colle di Tora, Collevecchio, Concerviano, Configni, Contigliano, Cottanello, Fara in Sabina, Forano, Frasso, Abino, Greccio, Longone Sabino, Magliano Sabina, Mompeo, Montasola, Montebuono, Monteleone Sabino, Montenero Sabino, Monte San Giovanni in Sabina, Montopoli di Sabina, Orvinio, Poggio Catino, Poggio Mirteto, Poggio Moiano, Poggio Nativo, Poggio San Lorenzo, Pozzaglia Sabina, Rieti, Roccantica, Rocca Sinibalda, Salisano, Scandriglia, Selci, Stimigliano, Tarano, Toffia, Torricella in Sabina, Torri in Sabina, Vacone) |

Toskana: | Massa Carrara, Pisa, Grosseto, Livorno |

Umbria: | Terni |

Območja, kjer se ne uporablja člen 3(2)(a)

Italija

Abruci: | L'Aquila, razen vseh občin, ki sodijo v krajevno zdravstveno enoto Avezzano-Sulmona |

Lazio: | Rieti (občine Accumoli, Amatrice, Antrodoco, Borbona, Borgorose, Borgo Velino, Cantalice, Castel Sant'angelo, Cittaducale, Cittareale, Collalto Sabino, Collegiove, Colli sul Velino, Fiamignano, Labro, Leonessa, Marcetelli, Micigliano, Morro Reatino, Nespolo, Paganico, Pescorocchiano, Petrella Salto, Poggio Bustone, Posta, Rivodutri, Turania, Varco Sabino) |

Umbria: | Perugia |

Marche: | Ascoli Piceno, Macerata |

Območje C (serotipa 2 in 4)

Območja, kjer se uporablja člen 3(2)(a)

Francija

Corse-du-Sud, Haute Corse

Španija

Balearski otoki

Območja, kjer se ne uporablja člen 3(2)(a)

Italija

Sardinija: | Cagliari, Nuoro, Sassari, Oristano |

Območje D

Grčija

Celotno ozemlje Grčije razen upravnih enot, navedenih v območju E.

Območje E

Grčija

Upravne enote Dodekanez, Samos, Chios in Lesvos.

Ciper [2]

[1] Prehodni zdravstveni status živali za Ciper in Malto, dokler se ne opravijo analize epidemioloških podatkov; ta status je treba preveriti najpozneje do 1. maja 2007.

[2] Prehodni zdravstveni status živali za Ciper in Malto, dokler se ne opravijo analize epidemioloških podatkov; ta status je treba preveriti najpozneje do 1. maja 2007.

--------------------------------------------------